b'\n_START_ARTICLE_\nLietuvos vyskup\xc5\xb3 konferencija\n_START_PARAGRAPH_\nLietuvos Vyskup\xc5\xb3 Konferencija (LVK) yra lotyni\xc5\xa1k\xc5\xb3j\xc5\xb3 apeig\xc5\xb3 ba\xc5\xbeny\xc4\x8dios Lietuvos vyskup\xc5\xb3 samb\xc5\xabris, \xc4\xafsteigtas siekiant drauge nagrin\xc4\x97ti, svarstyti bei spr\xc4\x99sti kylan\xc4\x8dius pastoracinius u\xc5\xbedavinius ir tinkamai derinti ba\xc5\xbenytin\xc4\x99 veikl\xc4\x85.\n_START_SECTION_\nNaryst\xc4\x97\n_START_PARAGRAPH_\nLietuvos Vyskup\xc5\xb3 Konferencijos nariais gali b\xc5\xabti Lietuvos vyskupij\xc5\xb3 dieceziniai vyskupai ir jiems teis\xc4\x97s po\xc5\xbei\xc5\xabriu prilygstantys asmenys, vyskupij\xc5\xb3 administratoriai, vyskupai koadjutoriai, vyskupai augziliarai ir kiti tituliniai vyskupai, Lietuvos teritorijoje vykdantys ypatingas Apa\xc5\xa1tal\xc5\xb3 Sosto ar Lietuvos Vyskup\xc5\xb3 Konferencijos jiems pavestas u\xc5\xbeduotis.\n_START_SECTION_\nVadovavimas\n_START_PARAGRAPH_\nLietuvos Vyskup\xc5\xb3 Konferencijai vadovauja trej\xc5\xb3 met\xc5\xb3 laikotarpiui plenariniame pos\xc4\x97dyje renkamas Konferencijos pirmininkas.'